दीपेन्द्रलाई ग्लोबलको साथ 
राष्ट्रिय क्रिकेट टोलीका सदस्य एवं यू–१९ कप्तान दीपेन्द्रसिंह ऐरीलाई ग्लोबल आईएमई बैंकले वार्षिक ४ लाख रुपैयाँबराबर प्रायोजन सम्झौता गरेको छ ।
काठमाडौँ — राष्ट्रिय क्रिकेट टोलीका सदस्य एवं यू–१९ कप्तान दीपेन्द्रसिंह ऐरीलाई ग्लोबल आईएमई बैंकले वार्षिक ४ लाख रुपैयाँबराबर प्रायोजन सम्झौता गरेको छ ।आइतबार कमलादीस्थित मुख्य कार्यालयमा एक कार्यक्रममाझ दीपेन्द्रलाई मासिक २० हजार रुपैयाँ तथा बाँकी रकमको खेलसामग्री प्रदान गर्ने बैंकले जनाएको छ ।क्रिकेट खेलाडी संघ नेपाल (सीप्यान) को संयोजकत्वमा यस प्रक्रियालाई पूर्णता दिइएको बैंकका प्रमुख कार्यकारी अधिकृत जनक शर्मा पौडेलले बताए । उनले यो दीपेन्द्रलाई सम्मानमात्र नभएर देशको क्रिकेट विकासमा लगानी गरेको बताए । राष्ट्रिय टोलीका कप्तान तथा सीप्यानका महासचिव पारस खड्काले खेलकुदलाई व्यावसायिकतातर्फ लैजान निजी क्षेत्रको साथ अत्यावश्यक रहेको औंल्याए । 